CELEX: 32008D0051
Language: bg
Date: 2007-12-20 00:00:00
Title: 2008/51/ЕО: Решение на Комисията от 20 декември 2007 година за предоставяне на Белгия на допълнителни дни в морето в зони IIa (води на ЕО), IV и VIId на ICES (нотифицирано под номер C(2007) 6541)

16.1.2008   
            
            
               BG
            
            
               Официален вестник на Европейския съюз
            
            
               L 13/27
            
         
      РЕШЕНИЕ НА КОМИСИЯТА
   
   от 20 декември 2007 година
   за предоставяне на Белгия на допълнителни дни в морето в зони IIa (води на ЕО), IV и VIId на ICES
   (нотифицирано под номер C(2007) 6541)
   (само текстовете на френски и нидерландски език са автентични)
   (2008/51/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността, и по отношение на корабите на Общността във води, за които се изискват ограничения върху улова (1), и по-специално точка 10 от приложение II А към него,
   като взе предвид заявлението, внесено от Белгия,
   като има предвид, че:
   
               (1)
            
            
               Точка 8 от приложение II A към Регламент (ЕО) № 41/2007 определя максималния брой дни, през които плавателни съдове на Общността с обща дължина, равна или по-голяма от 10 m, носещи на борда си тралове, датски грибове и сходни съоръжения (с изключение на бим тралове) с размер на окото на мрежите, равен или по-голям от 70 mm, или хрилни мрежи и заплитащи мрежи, с изключение на тройни мрежи, през периода от 1 февруари 2007 г. до 31 януари 2008 г. могат да пребивават в Скагерак, зони IV и VIId на ICES, и във водите на ЕО от зона IIa на ICES.
            
         
               (2)
            
            
               Точка 10 от приложение II A към Регламент (ЕО) № 41/2007 дава възможност на Комисията поради окончателното преустановяване на риболовната дейност от 1 януари 2002 г. въз основа на подадено от държава-членка заявление да определи допълнителен брой дни в морето, през които даден плавателен съд може да пребивава във въпросния географски район, когато носи на борда си такъв вид съоръжения.
            
         
               (3)
            
            
               На 29 юни 2007 г. и на 2 октомври 2007 г. Белгия предостави данни като доказателство, че на съдовете, които са прекратили дейност от 1 януари 2002 г. се е падал дял от 2,15 % от риболовната дейност на белгийските риболовни кораби за 2001 г., пребиваващи във въпросния географски район и носещи на борда си хрилни мрежи или заплитащи мрежи (с изключение на тройни мрежи), и 41,96 % от риболовната дейност на белгийските риболовни кораби за 2001 г., пребиваващи във въпросния географски район и носещи на борда си датски грибове и сходни съоръжения (с изключение на бим тралове) с размер на окото на мрежите, равен или по-голям от 70 mm.
            
         
               (4)
            
            
               С оглед на представените данни за периода на прилагане на член 7 от Регламент (ЕО) № 41/2007, т.е. за периода от 1 февруари 2007 г. до 31 януари 2008 г., в съответния географски район (в част от него или разглеждан като цяло), за Белгия следва да бъдат определени 3 допълнителни дни в морето за съдове, носещи на борда си хрилни мрежи или заплитащи мрежи (с изключение на тройни мрежи), 86 допълнителни дни в морето за съдове, носещи на борда си датски грибове и сходни съоръжения (с изключение на бим тралове) с размер на окото на мрежите, равен на или по-голям от 70 mm, но по-малък от 90 mm, 88 допълнителни дни в морето за съдове, носещи на борда си датски грибове и сходни съоръжения (с изключение на бим тралове) с размер на окото на мрежите, равен или по-голям от 90 mm, но по-малък от 100 mm, и 40 допълнителни дни в морето за съдове, носещи на борда си датски грибове и сходни съоръжения (с изключение на бим тралове) с размер на отворите на мрежите, равен или по-голям от 100 mm.
            
         
               (5)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   1.   Максималният брой дни, през които риболовен кораб, плаващ под белгийски флаг и носещ на борда си риболовни съоръжения, изброени в точка 4.1., буква в) i), ii), iii) и iv) от приложение II A към Регламент (ЕО) № 41/2007, може да пребивава в Скагерак и в зоните IIa (води на ЕО), IV и VIId на ICES, както е определено в таблица I от същото приложение за случаи, в които не се прилагат изброените в точка 8.1 от същото приложение специални условия, се увеличава с 3 дни в морето.
   2.   Максималният брой дни, през които риболовен кораб, плаващ под белгийски флаг и носещ на борда си риболовни съоръжения, изброени в точка 4.1., буква а) ii) от приложение II A към Регламент (ЕО) № 41/2007, може да пребивава в зоните IIa (води на ЕО) и IV на ICES, както е определено в таблица I от същото приложение за случаи, в които не се прилагат изброените в точка 8.1 от същото приложение специални условия, се увеличава с 86 дни в морето.
   3.   Максималният брой дни, през които риболовен кораб, плаващ под белгийски флаг и носещ на борда си риболовни съоръжения, изброени в точка 4.1., буква а) iii) от приложение II A към Регламент (ЕО) № 41/2007, може да пребивава в зоните IIa (води на ЕО), IV и VIId на ICES, както е определено в таблица I от същото приложение за случаи, в които не се прилагат изброените в точка 8.1 от същото приложение специални условия, се увеличава с 88 дни в морето.
   4.   Максималният брой дни, през които риболовен кораб, плаващ под белгийски флаг и носещ на борда си риболовни съоръжения, изброени в точка 4.1., буква а) iv) и v) от приложение II A към Регламент (ЕО) № 41/2007, може да пребивава в зоните IIa (води на ЕО), IV и VIId на ICES и Скагерак, както е определено в таблица I от същото приложение за случаи, в които не се прилагат изброените в точка 8.1 от същото приложение специални условия, се увеличава с 40 дни в морето.
   Член 2
   Адресат на настоящото решение е Кралство Белгия.
   
      Съставено в Брюксел на 20 декември 2007 година.
      
         
            За Комисията
         
         Joe BORG
         
         
            Член на Комисията
         
      
   
   
      (1)  ОВ L 15, 20.1.2007 г., стр. 1. Регламент, последно изменен с Регламент (ЕО) № 898/2007 (ОВ L 196, 28.7.2007 г., стр. 22).